Alegzandra/wili-2018-roplus huggingface dataset:
Окръг Грийли (на английски: Greeley County) е окръг в щата Канзас, Съединени американски щати. Площта му е 2 015 km², а населението - 1 331 души (). Административен център е град Трибюн.

стопанските, военните и битови особености на народа са практически идентични с тези на повечето конни номадски народи от хунско-тюркската група, за което има достатъчно сигурни доказателства. Включително размера на лагера-крепост Плиска, предвиден да побере и защити практически цялото племе заедно с конете им. Това от друга страна може да ни даде указания за числеността на прабългарите, прекосили Дунав и да обясни смисъла на думите „...постави войски срещу славяните...“ с това как са се чуствали тези конни войни сред славянското население. Показателен е и фактът, че както Крум прави победна чаша от черепа на победения силен враг – император Никифор I Геник, така и печенегите правят същото с черепа на завоевателя на Преслав княз Святослав Игоревич и в двата случая се изпълнява стар военен обичай разпространен сред хунско-тюркските народи;

По време на свръхновата, взаимодействията между неутринотата и другите елементарни частици е предимно чрез добре разработеното теоретически електрослабото взаимодействие, за разлика от тези между протоните и неутроните, които са предимно чрез по-малко познатото силно взаимодействие.

Вентура ди Архангело Салимбени (или Bevilacqua; 20 януари 1568 ; 1613) е италиански художник-маниерист и гравьор от Сиенска школа от периода на Куатроченто.

Упражнения по микроистория. Превод от италиански и испански Нева Мичева; превод от френски Валентина Георгиева; превод от английски Даниела Колева. София: Дом на науките за човека и обществото, 2008.

Промяна в правилата обаче води до премахването на клас Кемъл Лайтс и Акура преустановява участието си в тези серии, насочвайки се към състезанията с туристически автомобили. Първоначално това са сериите Спийд Уърлд Чалъндж, организирани от SCCA. Там си сътрудничи с отбора Риълтайм Рейсинг, на когото от 1996 г. предоставя модела NSX. Те постигат две победи в клас GT в последните два кръга от шампионата. От следващия сезон Акура участва и в по-ниския клас, Touring Car, с модела Интегра. Риълтайм Рейсинг печели титлите и в двата класа, а през 1998, 2000 и 2001 г. отново печели титлите в Туринг Кар. Риълтайм престава да използва моделите NSX през 1998 г., но те се завръщат през 2001 г. През 2002 г. окончателно е преустановено участието на NSX-овете в клас GT, а Интегрите са заменени от новия модел RSX. През 2004 г. към тях се присъединяват и TSX-ове. Двата модела също участват и в клас Street Tuner на сериите Гранд-Ам Къп, организирани от Grand American Road Racing Association GARRA.
Началото на сблъсъците е на 3 декември 1944 г., когато привърженици на EAM се събират на митинг пред паметника на незнайния воин в центъра на Атина. Митингът се охранява от страна на жандармерията и британските въоръжени сили. По време на митинга, към участващите в него е сведен ултиматум на временното правителство (излъчено на 1 декември 1944 г.) за разоръжаването на партизаните присъстващи на митинга. Ултиматумът е отхвърлен и британските военни откриват огън. Падат убити 148 митингуващи, като има много ранени. В следващите дни по улиците на Атина започват боеве и схватки, продължили 33 дни и приключили на 5 – 6 януари 1945 г.

Ръждивоврато кенгуру (Macropus rufogriseus известно и като Валаби на Бенет на един от подвидовете му) е двуутробен бозайник, който живее в Австралия и Тасмания. .

Егвийн се връща в стаята си и открива, че там я чака Верин Матуин, която ѝ доверява, че е от Черната Аджа. Възползвайки се от пукнатина в клетвите си, които гласят, че тя не може да предаде Сянката "до последния час от живота си", Верин се отравя и използва последния си час да предаде всичко, което е научила, на Егвийн. Верин обяснява, че, макар да е била принудена да се закълне под смъртна заплаха, тя е използвала положението да проучи Черната Аджа. Тя дава на Егвийн дневник, в който е записала всичко научено за структурата на тайната организация и членките й.

Европейският социален фонд - борба с безработицата и улесняване на достъпа до пазара на труда, развитие на професионалната квалификация, насърчаване разкриването на работни места.

Най-впечатляваща е тяхната муцуна, която е покрита с чувствителни пори, които позволяват на рибата трион да усеща движение и дори понякога и сърдечен пулс. Това приспособление действа като метален детектор, когато рибите кръжат из дъното, търсейки скрита храна. Използват „триона“ си и като оръжие срещу нападатели, и понякога като средство за копаене.

Щайн е роден на 18 ноември 1815 г. в морския град Борби в Екернфернде в Шлезвиг. Учи философия и юриспруденция в университетите в Кил и Йена от 1835 до 1839 г. и в Парижкия университет от 1841 до 1842 г. Между 1846 и 1851 г. Щайн е доцент в Университета в Кил, а също така служи като член на Франкфуртския парламент през 1848 г. Неговото застъпничество на независимост на родния му град Шлезвиг (тогава част от Дания), му донася уволнението през 1852 г. През 1848 г., Щайн публикува книга, озаглавена "Социалистическите и комунистически движения", тъй като Третата Френска революция (1848), в която той въвежда понятието "социално движение" в научни дискусии - изобразяваща всъщност по този начин политически движения, борещи се за социалните права разбират като благосъстоянието права.
През последните 20-тина години, прабългарската тема се превръща в любимо занимание на дилетанти и патриотари, които съчиняват всякакви псевдоисторически и фантастични истории. Те са изява на появилото се напоследък явление „фолк-история", което е не само местен, а и световен феномен, като представлява своеобразна форма на псевдонаука. В него се включват и автори, които спадат по формален признак към академичната общност, които атакуват както общоприетите до 1989 г. тези, така и опитите за деконструкция и демитоголизация, възникнали в постмодернистка среда. Впрочем границата между “параисторичните” и историческите проучвания не винаги е напълно ясно очертана и са възможни преливания, които правят доста трудно пълното отграничаване на двата типа. Днес на книжния пазар е пълно с такива произведения, чиито автори са както историци, така и лекари, художници, журналисти и др. ентусиасти без подходящо образование и познания. Според тези автори прабългарите са в основата на бактрийската и шумерската цивилизация, те са наследници на филистимляните от Палестина, на норманите от Скандинавия, а дори създатели на културата в доколумбова Америка. Такива писания са в основата и на други невероятни хипотези, като например, че Аспаруховите прабългари са наброявали един милион души, или на екзотични мистификации свързващи ги с праконтинента „Му“.

През септември 2015 година Антоан Бело обявява, че предоставя годишните си приходи от авторски права като дарение на Фондация Уикимедия. Причината е, че Бело редовно ползва Уикипедия, докато прави проучванията за книгите си, и че с дарението си от 50 000 долара той „само връща услугата, защото Уикипедия го изумява всеки път, когато потърси в нея информация“. Това е първото дарение на приходи от авторски права, което творец прави за Уикимедия.

Салимбени е роден в Сиена. Той учи живопис заедно със своя полубрат Франческо Вани, като учител е техният баща Архангело Салимбени в ателие в родния си град Сиена.

Много артисти, базирани в САЩ, като Елвис Пресли и Майкъл Джексън, са признати в световен мащаб и са продали над 500 милиона албума. [14] Албумът „Трилър“ на Майкъл Джексън, на 100 милиона продажби, е най-продаваният албум на всички времена. [15]

През последните години имиграцията допринася до голяма степен за демографския растеж; около 8% процента от населението са имигранти. От 1 януари 2005 г. Норвегия приема много малък брой чужденци и ги репатрира, колкото се може по-бързо. Най-многобройни са пакистанците, иракчаните, виетнамците и сомалийците.

Паскин е бил един от най-големите бохеми на своето време, приятел на Амедео Модилияни, Ърнест Хемингуей, Пикасо и Жорж Папазов. През 1930 г. открива 2 самостоятелни изложби – в Ню Йорк и в Париж. В деня на откриването на изложбата му в Париж – 2 юни 1930, Паскин се самоубива в ателието си. Всички търговци затварят галериите си в траур, като знак за почитта към художника.
Продължават сътрудничеството си в Лос Анджелис и основават Калифорния Гитар Трио през 1991 година. Те продължават да свирят според НСН. Изпълненията и записите им включват оригинални композиции, сърф кавъри и класически преработки на класическа музика. Към влиянията им се числят европейската класическа музика, рок музиката, блуса, джаза, световната музика и сърф музиката. Калифорния Гитар Трио са с подчертана техническа виртуозност и демонстрират хумор в музиката си.

2000 Голяма награда на Европа е 10-то за Голямата награда на Европа и шести кръг от сезон 2000 във Формула 1, провежда се на 21 май 2000 година на пистата Нюрбургринг във Германия.

(1910, оценка) 0–14 години: 35% (мъже 423,253; жени 408,204)15–64 години: 57.3% (мъже 640,835; жени 722,443)65 над години: 7.7% (мъже 82,312; жени 99,905)

Роден е на 20 март 1943 г. в Поморие. Завършва Висшето народно военно артилерийско училище „Георги Димитров“ в Шумен. Започва да служи като командир на взвод в 66-та ракетна бригада, базирана в Ямбол. Впоследствие завършва Командно-щабната академия в Санкт Петербург и оперативно-стратегическата в Москва. В различни периоди е началник на „Ракетни войски и артилерия“ на 11 Танкова бригада в Карлово, заместник-началник на Оперативен отдел в Командването на Ракетни войски и артилерия в КСВ, командващ Ракетните войски и артилерията на Трета армия, главен инспектор по Ракетни войски и артилерия в Инспектората на МО. От 1996 до закриването им през 2001 г. е командир на Ракетните войски на българската армия. Изкарал е и специализирани курсове в Германия. През 2013 г. е награден с награден знак „За принос към Министерството на отбраната“. Председател е на Клуб Ракетни войски и артилерия „Олимпий Панов“.

През 1461 г. той отива с Региомонтан в Рим. През 1463 г. той става (латински) титулярен патриарх на Константинопол. Когато през април същата година турската войска завладява венецианската крепост Аргос в Гърция, Висарион пътува за Венеция, за да накара Републиката да „защити вярата“ и да започне война против турците.

Изтеглянето на чуждестранните войски от българска територия трябва да започне след разпускането на българските запасняци и да продължи най-много 15 дни (чл. VII). Дотогава румънската армия остава зад демаркационна линия между Свищов и Ловеч (на изток), Лом и Берковица (на запад), Арабаконак, Мирково и Златица (на юг).

Елементи по-тежки от желязото се формират по време на експлозията посредством прихващане на неутрони и последващ радиоактивен разпад към елемент с по-голям пореден номер в периодичната система. В междузвездното пространство под налягането на неутринотата бива разпръснат материал обогатен на тежки елементи в по-голяма степен отколкото първоначалния състав на облакът от газ и прах дал начало на звездата.
През 2007 г. е издаден първият му роман „Жената в капан“ от криминалната поредица „Отдел „Q“. Главният герой комисар Карл Mьорк е сред най-добрите разследващи убийства в Копенхаген. Поради инцидент с двама негови колеги изпада в депресия и заедно с помощника си, сириецът Асад, е изпратен към новосъздаденият отдел „Q“, който се занимава с разследване на неразкрити случаи. Един от тях го заинтригува – изчезналата безследно депутатка от Фолкетинга Mереде, която е обявена за мъртва. Книгата е удостоена c наградата „Бари“ за най-добър криминален роман на годината, издаден в CАЩ и Канада. През 2013 г. е екранизирана в едноименния филм (на бълг. Специален отдел Q) с участието на Николай Лие Каас, Пер Шел Крюгер и Троелс Либи.

Кохезионния фонд - финансиране на дейности в допълнение на финансирането чрез структурните фондове с оглед постигане на икономическо и социално изравняване.

Бръшлян е "най-коравият" боец на групата. При нея преобладава съставката "подправки". Тя е мъжко момиче и обича да се бие. В един от епизодите смята, че любимото и одеалце ѝ помага да бъде по-добър боец. Най-големият ѝ страх са паяците. Тя също така мрази да се къпе и обича да се цапа.

Едно от най-обичаните национални ястия е Кушари, преставляващо смес от ориз, леща, макарони. Древните египтяни са известни с това, че са използвали много чесън и лук в ежедневния ястия. Прясно пюре от чесън и подправки се използва в доматената салата, и при приготвяне на пикантни пълнени варени или печени патладжани. Чесънът, пържен с кориандър се добавя към ястието Мулукхия, което е популярна зелена супа, направени от ситно нарязани листа от юта, понякога с пилешко или месо от заек. Пържен лук може да бъде добавен към ястието кушари.

Първите постъпления на архивни фондове са предадени от Държавен архив – Враца, комплектувани преди промяната на административно-териториалното деление на страната през 1959 г. и създаването на архива във Видин. През 1994 г. е приет фондовият масив на ОК на БКП, възлизащ на 378 фонда с 12757 архивни единици, 1309 спомена, 943 частични постъпления и 3156 снимки.

До 1934 година името на селото е Долни Орман, но Ласкарево е паралелно име на селото. В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година, Долне Ормане Ласкарево (Dolné Ormané Laskarévo) е посочено като село с 42 домакинства и 140 българи.

Чаят е националната напитка в Египет, има особено положение, като дори кафето не може да му бъде съперник. В Египет чаят се нарича "шай". Чайовете, опаковани и продавани в Египет, са почти изцяло внос от Кения и Шри Ланка. Египетското правителство счита, чая като стратегическа култура, и разработва големи насаждения чай в Кения. Зеленият чай е отскоро в Египет (от края на 90-те години става достъпен) и към настоящия момент е много популярна напитка.

При освояване на новите морски театри плавбазите заменят на екипажите и кея, и хотел, и ремонтната работилница, и място за почивка, и даже могат да се използват като кораби-мишени, за отработване на торпедни атаки. Често на плавбазите живеели не само подводничарите, а и техните семейства.
Понятието прабългари е термин въведен през 19-ти век от историческата наука за обозначаване на група номадски племена с неясен етнически произход, мигрирали от Централна Азия през Великата степ и уседнали на територията на Европа, където впоследствие основават няколко средновековни държави. Днес често това наименование се замества с термина протобългари, стари българи и дори просто българи. Не е изяснен и въпросът, дали българи е било тяхното самоназвание, или е име дадено им от други народи. Тези племена са наричани от ранносредновековните летописци с различни имена като: кутригури, утигури, скити, мизи, хуни и др. Вследствие на разселването си те са претопени напълно и езикът и културата им изчезвават.

Основните методи на АО са: проектно-ориентираното обучение (project-based learning), проблемно-ориентираното обучение (problem-based learning), ученето чрез опит (experiential learning) и ученето чрез проучване (inquiry-based instruction).

Холивуд (американската филмова и телевизионна индустрия) от 20-те години доминира на повечето медийни пазари в света. Това е основната среда, чрез която хората по целия свят гледат на американската мода, обичаите, природата и начина на живот. [7]

През есента на 1811 г. Александър Пушкин постъпва в новооткрития Императорски царскоселски лицей в днешния град Пушкин. Там той преживява Наполеоновата война от 1812 година и за пръв път показва своя поетичен талант.

Оказва се, че електромагнитната сила е в основата на практически всички явления, с които се сблъскваме в ежедневието си, с изключение на гравитацията. Грубо казано, всички сили на взаимодействие между атомите могат да бъдат сведени до влиянието на електромагнитната сила върху електрически заредените протони и електрони, от които те са съставени. Това включва както силите, които упражняваме при "бутане" и "дърпане" на обикновени материални обекти, основаващи се на междумолекулното взаимодействие между молекулите на телата ни и тези на обектите, така и всички химични явления, които се дължат на взаимодействия между електронните орбитали.

Харалан Хараланов е роден през 1947 г. Хараланов завършва висшето си образование във ВМЕИ-Варна с направление „Корабостроене” през 1973 г. Завършва докторантската си степен в Санкт Петербургския Морски Университет през 1985 г. Защитава дисертация на тема „Основи на дизайна на товара, хидро системи за насипни материали в корабите за насипни товари”.

След Втората световна война нещата се преобръщат. В българската наука отново се налага тюркската теория за произхода на прабългарите. Българите се приемат отново за предимно славянски народ, а тюркският прабългарски примес се определя като нищожен, като ролята на славяните за формирането на българската държава е силно надценена.
В последните няколко години ЛПЗ са обект на усилени проучвани поради ролята им в активиране на много транскрипционни фактори. ЛПЗ предизвикателства произвеждат много от инфламаторните медиатори отговорни за патологичните процеси на септичния шок. Човешкият организъм е много по-чувствителен към ЛПЗ, за разлика от други животни като например мишките. Минималната доза от 1 µg/kg довежда до шоково състояние човека, докато мишките са в състояние да толерират хилядократно по висока доза. Причината за това вероятно е разликата между двата вида в циркулиращите антитела. Колектив, ръководен от Е.А. Саид (Said et al.), демонстрира, че ЛПЗ причинява зависимото от интерлукин-10 (IL-10) подтискане на експанзията на CD4 T лимфоцитите, посредством ап-регулация на нивата на PD-1 в моноцитите, което води до произвеждане на IL-10 от моноцитите след съединяване на PD-1 с PD-L.

Нормалня запас гориво е 603 тона въглища. На скорост 10 възела той следвало да е достатъчен за изминаването на 5 638 мили. На максимална скорост запасите стигат за 1 250 морски мили. Максималня запас гориво, при използването на резервните въглищни бункери достига до 950 тона. На изпитанията за максимална скорост, от 23 декември 1898 г. крайцера показал средна величина при четири пробега от 19,1 възела.

Втора английска дивизия започва да съществува под това име от 1892 г. Тогава към дванадесетте отбора от Футболната лига се присъединяват отбори от конкуретния Футболен алианс. Футболната лига е разделена на две дивизии, като в новата първа дивизия са приети двата най-добри отбора от Футболния алианс, а във втората — предимно отбори от Футболния алианс. През следващите 100 години Втора английска дивизия е втората най-висока дивизия на английската футболна пирамида. През 1992 г. всички отбори от Първа дивизия вкупом се отцепват от администриращата я Футболна лига и на 27 май официално създават ново дружество, наречено FA Premier League. Това нарушава структурата на английския футбол — новата Висша лига заема мястото на върха на английската футболна пирамида, старата Първа дивизия, запазвайки името си, вече заема второто ниво във футболната йерархия, а старата Втора дивизия, която също запазва името си, вече е третият по сила шампионат. Запазени са и всички връзки между отделните дивизии (изпадащите и изкачващите се отбори между отделните нива). Дванадесет години по-късно с рекламна цел името на Втора дивизия е сменено на Английска първа футболна лига, но продължава да бъде третото ниво. През годините броят на участващите отбори се променя - 12 (1892 - 1893), 15 (1893 - 1894), 16 (1894 - 1898), 18 (1898 - 1905), 20 (1905 - 1919), 22 (1919 - 1987), 23 (1987 - 1988), 24 (1988 - 2004). Дванадесетте отбора основатели на Втъра английска дивизия са: Ардуик (сега Манчестър Сити), Бутъл, Бъртът Суифтс, Гримсби Таун, Даруен, Крю Александра, Линкълн Сити, Нортуич Виктория, Порт Вейл, Смол Хийт (сега Бирмингам Сити), Уолсол и Шефилд Юнайтед.

Селото е равнинно разположено в областта Пелагония, североизточно от град Битоля и в източната част на община Могила. Най-близките села са Добрушево на северозапад, Мусинци на североизток, Путурус на югоизток и Будаково и Трап на югозапад.
През 1970 г. основава с Рони Уд и трима бивши членове на „Смол Фейсес“ групата „Фейсес“. След 1971 г. отделни песни и албуми заемат челни места в класациите в Англия и САЩ, а концертите му имат огромен успех. Групата му се разпада през 1975 г., след което певецът прави солова кариера.

Бела Кун (на унгарски: Kun Béla) е унгарски политик от Комунистическата партия, ръководител на Унгарската съветска република, просъществувала 133 дни през 1919 г.

Увеличаването на налягането повишава температурата в центъра на бялото джудже. В определен момент температурата става достатъчно висока, за да предизвика реакция на термоядрен синтез. Нейния фронт се разпространява дефлаграционно. „Пламъкът“ на фронта се разпространява с нарастваща скорост вследствие на нестабилността на Рейлей-Тейлър и взаимодействие с турболентността. Счита се че в определен момент фронта започва да се разпространява детонационно.

Friedrich Wilhelm Cuno: Gedächtnisbuch deutscher Fürsten und Fürstinnen reformierten Bekenntnisses, 5. Lieferung, Barmen o.J. (1883), S. 44 – 61.

Той е женен за Мумия Ахаика, внучка на Катул и има два сина. По-старият му син Гай Сулпиций Галба е консул през 22 г. По-малкият му син е по-късният император Галба. След смъртта на съпругата му след раждането на втория им син през 3 пр.н.е. в една вила до Терачина, той се жени за Ливия Оцелина.

Роден е на 24 март 1926 година в София. Учи пиано при Панка Пелишек. От дете проявява голям талант в свиренето с този инструмент. През 1936 година завършва средния отдел на Държавната музикална академия. На следващата година заминава за специализация в Берлин. През 1942 година завършва местната музикална академия, където е възпитаник на Карл Мартинсен. От 1942 до 1943 година работи съвместно с пианиста Вилхелм Кемпф.

След време Пушкин и съпругата му Наталия Гончарова, за която се жени на 18 февруари 1831 година, стават редовни участници в придворното общество.

Селото е заобиколено от гори, в близост има три язовира – подходящи места за лов и риболов. На територията му се намират два паметника – в парка на селото е този на партизанката Кина Василева - Бойка, а на хълма е увековечен подвигът на руските освободители.

поради компактността на настаняване на личния състав, разположен на плавбазата, по-малко време за подготовка на съединението в случай на бойна тревога .

По времето на Втората световна война, независимо от огромното количество подводници, Германия не строи специализирани плавбази за подводници. В базите си те имат развита система на брегови съоръжения, а снабдяването в морете се осъществявало от специализирани подводници-танкери от проект XIV, а също и преоборудвани снабдителни съдове или даже бойни кораби, дори спомагателни крайцер. Един от тях, „Атлантис“, се изплъзва от разконспириране дотогава, докато не получава заповед да предаде част от горивото си и хранителни припаси на подводницата U-126.
В латинските хроники етнонимът българи се среща за първи път като Vulgares (334 година). За първо официално свидетелство за българите с този етноним историческата наука, приема споменаването на българите („Ziezi ex quo Vulgares“) в късноантичен латински сборник, достигнал до нас в няколко преписа, писани IV-V век. Текстът е част от списък със синовете на библейския Сим и народите, които произлизат от тях. „Ziezi ex quo Vulgares“ се превежда, като „Зиези, от който са българите“, където Зиези е син на Сим и внук на Ной.

Отговорност за нападението е поела терористичната ислямистка организация „Ал-Каида в Ислямския Магреб“, която държи под свой контрол (заедно с други организации) Северно Мали от лятото на 2012 г. Поискали са незабавно прекратяване на Операция „Сервал“, провеждана от френските въоръжени сили за прочистване на Северно Мали от бунтовниците от 11 януари 2013 г.

С възприемане на евроцентричната доктрина в България и приемането на страната за член на ЕС и особено след отдалечаванито ѝ от Русия, от началото на 21-ви век прабългарите в изследванията на редица учени отнова биват изяснявани като ирано-арийци, които доминират числено над славяните в ранносредновековна България. В този контекст славянската компонента отново тотално се пренебрегва за сметка на прабългарската, която е необосновано преувеличена.

Много държави имат сходни положения, които ограничават обхвата на закона за авторското право, с цел изрично да се позволят фотографии, съдържащи изгледи от обществени места или изгледи, заснети от обществени места. В други страни обаче интерпретациите на този принцип варират в широки граници.

Александър Сергеевич Пушкин (на руски: Алекса́ндр Серге́евич Пу́шкин) е руски поет, драматург, литературен критик, историк, публицист и белетрист, основоположник на руския реализъм в литературата и един от най-влиятелните литературни фигури от началото на 19-ти век. Той не само подкрепя някои от идеите на декабристите, но и засяга основните социални проблеми на своето време. Още приживе той си създава репутацията на най-значимия руски национален поет, а по-късните изследователи го определят като основоположник на съвременния руски литературен език.

Крайно бедното население на Бухово в миналото едва е изкарвало препитанието на големите си семейства при доста бедната обработваема земя. След края на Втората световна война с развитието на минно-добивната промишленост жителите постепенно се замогват. На мястото на някогашното скотовъдство и пастирство идват миньорството и металургията.

Същата година се мести в София, където намира работа в Телефонната палата. Скоро става завеждащ отдел „Проучвания“ на Телефонното и телеграфно отделение. Активен член и секретар на Българското инженерно и архитектурно дружество. Член е и на Клуба на радиолюбителите „Родно радио“, който се бори за отмяна на забраната за продажба на радиопарати в България. През 1933 г. влиза в ръководството на клуба.
Изискването за чистота на кръвта (на испански: limpieza de sangre), (на португалски: Limpeza de sangue) е дискриминационен режим в Испания и Португалия, ограничаващ достъпа до определени длъжности на т.нар. нови християни. Изискването е въведено в края на Реконкистата през XV век и е постепенно премахнато през XVIII-XIX век.

Александър Пушкин заминава за Кишинев, но по пътя получава белодробно възпаление след къпане в река Днепър и в края на май семейство Раевски го взимат със себе си в Кавказ и Крим, за да подобри здравето си. На 16 август те пристигат във Феодосия, а след отиват в Гурзуф. В Гурзуф Пушкин и Раевски отсядат в дома на херцог Арман-Еманюел дю Плеси дьо Ришельо и прекарват там няколко седмици.

Кун взема участие в Първата световна война, през 1916 г. е пленен от руснаците и изпратен във военнопленнически лагер в Урал, където се сближава с болшевиките. След Февруарската революция в Русия е освободен и участва в основаването на Унгарската група на Болшевишката партия, по-късно преобразувана в Унгарска комунистическа партия. В рамките на комунистическата партия Бела Кун, заедно с италианеца Умберто Терачини и унгареца Матяш Ракоши, е по-близък до екстремистката група около Григорий Зиновиев и Карл Радек.

Провинциите имат голяма автономия от федералното правителство, особено в областта на правораздаването, здравеопазването, образованието, социалните грижи, вътрешнопровинциалния транспорт и др. В тази връзка те разпределят федералния бюджет, отпускан от правителството на всяка провинция, в много области на социалния и политическия живот.

След тръгването на заводите се вижда, че всички те са напълно натоварени, построени с много добра перспектива и прозорливост. А някои – като Електропорцелановия завод, търпят и неколкократни разширения. За 3 години се изгражда цялата база на електротехническата индустрия в България. Отварят врати Слаботоковият и Силнотоковият заводи, Електропорцелановият завод, Заводът за електроинсталационни материали, Заводът за електронагревателни уреди, Кабелният завод и Електроапаратурният завод, Заводът за трансформатори и т.н. – общо 11 завода.

Антоа̀н Бело̀ (на френски: Antoine Bello), роден на 25 март 1970 година, е френско-американски писател, роден в Бостън, Масачузетс. Пише на френски език и книгите му са преведени на около десет езика.

Официално е създадена на 1 юли 1945 година като граница между Съветската и Западната (включваща американската, британската и френската) окупационни зони. Източната страна е устроена като една от най-добре укрепените граници, има дълга линия от високи метални огради и стени, бодлива тел, алармени инсталации, ровове срещу превозни средства, кули за наблюдение, автоматични капани, както и мини. Охранява се от 50 000 въоръжени охранители от ГДР, от отсрещната страна на които има десетки хиляди западногермански, британски и американски охранители и войници. В хинтерланда, зад границите, има над 1 милион войници от НАТО и ОВД.
Предполага се, че Евтимий се заема с развитие и довеждане докрай на делото, започнато от монасите старец Йосиф, старец Йоан и Захей Философ по „изправяне на светите книги“. С дейността на Йоан той има възможност да се запознае по времето на пребиваването си в Атон. Самата реформа е проведена след завръщането му в България и възкачването му на патриаршеския престол.

Материалите пристигат във Варна с три парахода в различно време: на 3, 9 и 18 декември 1903 г. Оръдията, лафетите, предниците, зарядните ракли, понтонни коли и части, лодки и снаряди били складирани на открито, а други – в навесите на морската част и Осми приморски пехотен полк. Военният министър генерал Савов командирова във Варна капитан Михлюзов от 5-ти артилерийски полк с 20 войника да приеме и изпрати материалите до музеите. Различните манекени, картини, модели на кораби и мостове са изпратени в София и изложени в Офицерския клуб и от там изпратени по къщите-музеи. Към края на септември оградата била готова.

Тази тема се повтаря през 1850 г., когато Щайн публикува книга, озаглавена "История на френските социални движения от 1789 до наши дни". За Щайн, социалното движение е основно разбиране като движение от страна на обществото към държавата, създадена от неравенството в икономиката, което прави пролетариата част на политиката чрез представителство. Книгата е преведена на английски от Кает Менгелберг и е публикувана от Bedminster Press през 1964 г.

Използването и възпроизвеждането на паметници и сгради, които са обществено достояние, също може да попада под специален разрешителен режим. Редица държави са предвидили възпроизвеждането на обекти, които представляват културно наследство, особено когато това се прави с търговска цел, да става само след предварително разрешение.

Свръхновите от тип Ia имат крива на блясъка (зависимост на блясъка от времето) при която близо до максимална яркост спектърът им съдържа линии на елементи по атомно тегло разположени между кислорода и калция, които са основните изграждащи елементи на външните слоеве на звездата. Месеци след експлозията когато външните слоеве са се раздули до такава степен че са прозрачни, спектърът бива наситен със светлина от материал в близкост до ядрото на звездата: тежки елементи синтезирани по време на експлозията – най-вече елементи от групата на желязото. Радиоактивният разпад на никел-56 през кобалт-56 в желязо-56 отделя високоенергийни протони.

След падането на крепостта Филяково през 1554 година Лученец попада под контрола на Османската империя и нейните васали до 1593 година. Дълго след това, до края на XVII век, османците остават заплаха за града и околностите му. Градът е опожаряван неколкократно при войните през първата половина на XIX век, а при потушаването на Унгарската революция от 1848 година е окупиран от руски войски.
Иранската хипотеза за произхода на прабългарите е формулирана за пръв път в средата на 20 век от съветските историци Николай Державин, Николай Мар, Алексей Смирнов и Василий Сиротенко, които свързват прабългарите със сармато-аланското население на Източна Европа, евентуално претърпяло известно тюркско влияние. Державин и Мар са известни с псевдонаучното, но поддържано от съветските власти, ново учение за езика. Привърженик на иранската хипотеза, макар впоследствие да е склонен да приеме и туранският модел, е и българският историк Александър Бурмов.

Основните компоненти на контактора са бобина, главни и спомагателни контакти, корпус, магнитопровод и дъгогасителна система. Електромагнитената система на контактора се образува от бобината и магнитопроводът. Контакторите имат главна, силова и спомагателна, управляваща верига, като е възможно и да няма спомагателни контакти или дъгогасителни камери, когато токът е по-малък.

За решаване на проблема с персонала, през 1880 г. Джордж Пулман купува четири хиляди акра земя близо до Чикаго и започва да строи град за собствените си служители - Пулмантаун, където се концентрира цялото основно производство.

Някои изследвания в областта на когнитивната наука показват, че много хора имат стил на учене, при който традиционният лекционен стил на преподаване не е подходящ. Според Артър Чикъринг и Зелда Гемсън (Chickering, Gamson, 1987), за да бъдат активно въвлечени в процеса на обучение, учащите трябва не само да слушат, но също и да четат, пишат, обсъждат или решават проблеми. Най-важно е, че те трябва да се занимават и със сериозни мисловни задачи като анализиране, синтезиране и оценяване. Използването на техники за активно обучение в класната стая се счита за жизненоважно, заради съществено им въздействие върху обучаемите. Редица проучвания сочат, че стратегиите, насърчаващи активното учене, са по-добри от лекциите при развитието на умения за мислене и писане от страна на учащите.

През 1942 година заминава на специализация в Берлин при Ф. Ломан. Завръща се през 1945 година и е поканена отново в Операта да поеме колоратурните партии в текущия репертоар. Изпълнява колоратурни оперни роли в продължение на 25 години.

Диалектическият материализъм (наричан още диамат) е философско направление, изучаващо закономерностите и същността на битието, отношението на човека към света и историческите изменения на това отношение в процеса на практически и теоретически действия. Диалектическият материализъм е създаден от Карл Маркс и Фридрих Енгелс през 19-ти век и след това доразвит от Ленин през 20-ти век. Той се счита за идеологическа основа на марксизма.

Разкрива се, че скривалището на Грендал е в отдалечен дворец в провинцията. След като се уверява в присъствието й, Ранд използва Чедан Кал, най-мощния ша-ангреал, и напада цялата сграда с белфир, който изтрива нишките от Шарката. Ужасени от делото му, Нинив и Мин се обръщат към Кацуан за помощ. Ранд се отказва да спасява Арад Доман от глада и сеанчанците и се връща в Тийр.
След Мондиала Форест разпродават водещите си футболисти, освен Хойдонк. Пиер отказва да играе за отбора и до ноември поддържа форма с НАК Бреда. С желанието си да напусне, холандецът си спечелва неодобрението на публиката и съотборниците си. Все пак нападателят се връща във Форест през втория полусезон и вкарва 6 попадения в 21 срещи, включително и гол в последната минута срещу Ливърпул. Отборът завършва на последното 20-то място и отново изпада от елита.

Съобразно завещанието на цар Никомед IV Филопатор, след смъртта му, Витиния преминава във владение на Рим. Митридат VI не признава новото статукво и изпраща малки групи от войници в провинция Азия, за да убеди тамошните градове да отхвърлят римското управление.

Ин Аменас (на арабски: إن أمناس‎ - Ин Амена̀с; на френски: In Aménas, In Amenas) е град и община в Източен Алжир, област Илизи, околия Ин Аменас.

(бразилско изд., Companhia das Letras, Sao Paulo,1995; френско изд., Seuil, Paris, 1996; испанско изд., Taurus, Madrid, 1996; германско изд., S.Fischer, Frankfurt am Main, 1966; американско изд., Harvard U.P., Cambridge, Mass. 1997; румънско изд., Istitutul European, Iasi, 2001; японско изд.; корейско изд.).

Етнически повечето норвежци са от северногермански (нордически) произход. На север живеят малки по численост фински малцинства. Саамите, коренните жители на Норвегия, традиционно населяват северните части на Норвегия, Швеция, Финландия и Русия. Парадоксално, но най-много саами на едно място живеят в столицата Осло.

(2005, оценка) 0–14 години: 18.9% (мъже 44,848; жени42,315)15–64 години: 65.5% (мъже 156,476; жени 147,465)65 над години: 15.6% (мъже 32,017; жени 40,304)

Държавата възниква от успешния град-държава Флоренция, управляван от фамилията Медичи Император Карл V издига страната през 1530 г. на херцогство и става зависим от Хабсбургите. През 1569 г. херцогството става Велико херцогство.

Институтите на авторското право традиционно са изградени около фигурата на автора и върху концепцията за изключителното право на автора върху собственото му произведение. Поради тази причина и всички възможности за свободно използване на авторско произведение от страна на публиката традиционно се възприемат не толкова като права и свободи на гражданите и потребителите, а като ограничения в и изключения от правата на автора.

Тази свобода при транспонирането е довела до това, че в различните държави членки режимът, касаещ авторските права върху сгради и скулптури, е различен. Между почти пълната свобода на панорама в Германия и почти пълната липса на подобно ограничение на правата на автора в Италия и Гърция, в различните държави съществуват редица „междинни решения“.

Министерство на околната среда и водите (МОСВ) води началото си от Комитета за опазване на природната среда, обособен на 19 юни 1976 г. при разделянето на Министерството на горите и опазването на природната среда (с Указ на „Държавния съвет“ № 873). Комитетът няма ранг на министерство, но през 1981–1984 година неговият председател е член на Министерския съвет. С Разпореждане на МС № 126 се определят задачите и се утвърждава числеността и структурата на КОПС при МС. На КОПС са определени следните основни задачи:
Ядреният домейн на ЛПЗ винаги притежава олигозахариден компонент, който директно се закрепва за липида А и обикновено съдържа захари от рода на хептозата и 3-деокси-D-манооктулосонна киселина (позната също под името Кето-деокси-октулосонат или КДО). Сърцевината на ЛПЗ на много бактерии понякога съдържа и не-въглехидратни елементи като фосфати, аминокиселини и етаноламинови заместители.

В 1912 година, по време на Балканската война, в Кримни влизат гръцки части и след Междусъюзническата война в 1913 година остава в Гърция. До 2011 година Кримни е част от дем Зервохория.

Творчеството на А.С. Пушкин дава основа за много музикални произведения, например операта на Чайковски „Евгени Онегин“ (1879) или „Борис Годунов“ на Мусоргски (1874). Много от творбите му са екранизирани.

Съществуват и някои други непопулярни хипотези за произхода на прабългарите. Те са предимно остарели схващания, или представляват в различна степен някаква форма на маргинална наука.

Националната стратегическа референтна рамка (НСРР) е изготвена в съответствие с общите разпоредби относно ЕФРР, ЕСФ и Кохезионния фонд. Тя е средно- до дългосрочен документ, описващ ролята на структурните фондове през периода 2007-2013 г. НСРР представя стратегията за развитие на България в този период и принципните цели на българската политика, свързани с ефективното използване на Структурните и Кохезионния фондове на ЕС. Документът съдържа детайлен анализ на социално-икономическата ситуация в България, стратегия за развитие, описание на Оперативните програми и тяхното изпълнение, както и на общия координационен механизъм.

На 28 януари 2013 г. е обявено, че ще се излъчи нов компютърно-анимиран епизод, озаглавен „Злоденсинг Старс“. В рекламного му клипче участва Ринго Стар от групата Бийтълс, който изпълнява нова песен „Иска ми се да бях реактивно момиче“. Епизодът е режисиран от Дейв Смит, който и преди е режисирал епизоди на сериала, а за ролите се завръщат и членовете на оригиналния състав. В България епизодът се излъчи на 26 юли от 08:30 по Cartoon Network.

След 1946 година е един от първите партизани на Демократичната армия на Гърция (ДАГ) в Гражданската война. Участва в различни операции на партизанската армия като командир на отряд, на батальон и на бригада. През юни 1947 година е сериозно ранен (в областта на сърцето) в битка до село Загоричани, като след възстановяването си, става командир на батальон. Назначен е за командир на легендарната 18-та бригада на ДАГ по време на двумесечните действия в Синяк, Червена гора, Горуша и Вич. През февруари 1949 година оглавява XI дивизия на ДАГ. С декрет на Временното демократично правителство от 26 ноември 1948 година е назначен за полковник в ДАГ.

През 1867 г., компанията „Пулман“ започва серийното производство на спални вагони. През същата година, Пулман изобретява първия вагон-ресторант.
Карлсруе (на немски: SMS Karlsruhe) е лек крайцер на Императорските военноморски сили от времето на Първата световна война. Главен кораб на серия от два еднотипни кораба. Заложен е на 21 септември 1911 г. в корабостроителницата „Германия“ в град Кил, спуснат е на вода на 11 ноември 1912 г., влиза в строй на 12 януари 1914 г. под командването на капитан 2-ри ранг Ф. Людеке.

Първото ново предприятие е Слаботоковият завод за телефонни апарати. През 1948 г. в България групата „Елпром“ има 12 дребни предприятия, 11 инженера, 850 работника.

Елементът с най-висока свързваща енергия е желязото (Fe). Този елемент се явява своеобразна преграда за понататъшното протичане на ядрените реакции на разпад в посока към по-леките елементи и термоядрените реакции на синтез в посока към по-тежките.

По време на зимния лагер в Кипър през февруари 2013 г. Гилерме е избран за капитан на Локомотив от треньора Славен Билич. През юли 2013 г. печели месечно състезание сред феновете на Локомотив за Играч на месеца. Той пропуска шест месеца след контузия на кръстни връзки в мача с ЦСКА Москва на 28 юли 2014 г. и се завръща в първия тим едва през пролетта. Въпреки, че този сезон се оказва най-успешният за Гилерме в Локомотив, Локомотив печели само бронзови медали.

Мачът се играе от 1988 г. и в него се противопоставят шампионът на Серия А срещу носителя на Купата на Италия. Домакин на срещата е отборът, спечелил Скудетото. Някои финали се играят извън пределите на Италия. През 1993 г. е игран във Вашингтон – столицата на САЩ, през 2003 г. – в Източен Ръдърфорд, Ню Джърси, а през 2002 година домакин на срещата е Триполи, Либия. През 2009 г. срещата се провежда в Пекин, Китай, а по-късно същата година се взима решение градът да приеме сблъсъка и следващите 3 години.

Общата фондова наличност на архива към 1 януари 2017 г. възлиза на 1462,49 линейни метра с 2194 архивни фонда (1994 учрежденски и 200 лични) и общ брой 181 174 архивни единици, 1226 частични постъпления и 1584 спомена. Застрахователният фонд се състои от 417 313 кадъра.

Във Великобритания капиталова отстъпка от таксувания приход се прави, така че да се плащат по-малко данъци, ако капексът покрива неща, които са необходими за работата, това означава че се признава че предходни активи са загубили стойност в резултат на изхабяване (напр. бюра), тоест всичко, което има трайност повече от 2 години може да се сметне за капекс, без коли, мотоциклети и колела.

След това за пет години Висарион отива на Пелопонес в Мистра. Там той следва в Академията на философа Георгий Гемист Плитон, който преподава философията на Платон. Бесарион учи там към древната философия и математика, астрономия, история, реторика и поезия. Той обаче не се отказва, както учителя си, от християнството.
Неутриновата физика описвана от стандартния модел и хидродинамиката играят ключова роля за разбирането на процесите протичащи при избухване на една свръхнова. Успешно биват приложени компютърни модели на свръхнови от тип II, но от първата секунда след експлозията нататък. Процесите в първата секунда на взрива все още не са описани с нужната точност. Учените могат успешно да предскажат типът на елементите получени от свръхновата и очакваната крива на блясъка.

Цялото християнско население на селото е под върховенството на Цариградската патриаршия. Според секретаря на Българската екзархия Димитър Мишев („La Macédoine et sa Population Chrétienne“) в 1905 година в Костурени (Kostoureni) има 280 българи патриаршисти гъркомани и в селото има гръцко училище. В 1909 година в Костурино е открито българско училище.

Две седмици след началото на Междусъюзническата война България изпада във военна безизходица. Докато основните ѝ сили воюват в Македония срещу сърби и гърци, от север в страната нахлуват румънски войски, а от югоизток – османски. На 5 юли правителството на Васил Радославов обявява, че е съгласно да отстъпи на Румъния Южна Добруджа, и иска примирие. В отговор румънският министър-председател Титу Майореску отправя покана към воюващите страни за мирни преговори в Букурещ. България откликва първа и изпраща свои представители в румънската столица на 13 юли. Три дни по-късно в Букурещ пристигат и делегациите на бившите български съюзници – Гърция, Сърбия и Черна гора.

Целта на ОП „Околна среда“ е подобряване, запазване и възстановяване на естествената околна среда и развитие на екологичната инфраструктура.

Луи е убит на 23 ноември 1407 година на улицата в Париж по заповед на херцога на Бургундия- Жан Безстрашни. Жан Безстрашни признава, че е организирал убийството на Луи Орлеански, оправдавайки го с извършени престъпления от последния.

Относно името на провинция Манитоба има спорове. Някои изследователи смятат, че името произхожда от езика на индианците крии - "манитупуа", а други от езика на индианците оджибуа - "манитобо". И на двата езика името означава "проливът на духа".

Ludwig der Aeltere, Graf von Sayn zu Wittgenstein, in Erzählung, Brief und Verordnung, sein Selbstbiograph. Aus handschriftlichen Tagebüchern und Urkunden dargestellt von Fr. Wilh. Winckel, evangel. Oberpfarrer in Berleburg, Berleburg 1855. Digitalisat bei Google-Books.

((en)) Проектът SNEWS (SuperNova Early Warning System) използва мрежа от детектори на неутрино за ранно предупреждение на експлозии на свръхнови

Абатство Сет Фон (на френски: Abbaye de Sept-Fons, официално наименование „Abbaye Notre-Dame de Sept-Fons“) е трапистко абатство в Диу, регион Оверн, департамент Алие, Централна Франция.

Египетска кухня е изключително благоприятна за вегетарианците, тъй като тя разчита много на зеленчуковите ястия. Въпреки, че храните в района на Александрия, и бреговете на Средиземно море използват много риба и морски дарове, по-голямата част от египетската кухня се основава на храни, които растат предимно по земята.